เลขาธิการ กกต. ระบุ บัตรเลือกตั้งล่วงหน้านอกราชอาณาจักรชุดสุดท้ายถึงประเทศไทยแล้ว ส่วนบัตรเลือกตั้งสำรองหากไม่ได้ใช้จะถูกทำลายทิ้งทั้งหมด ขอประชาชนอย่ากังวล
นายแสวง บุญมี เลขาธิการ กกต. เปิดเผยว่า ขณะนี้บัตรเลือกตั้งล่วงหน้านอกราชอาณาจักรชุดสุดท้าย จากประเทศเม็กซิโก มาถึงประเทศไทยแล้ว และอยู่ระหว่างการคัดแยก เพื่อส่งไปยังเขตเลือกตั้งของผู้ใช้สิทธิ์ ส่วนบัตรเลือกตั้งล่วงหน้าในประเทศ ส่งถึงเขตเลือกตั้งครบทั้ง 400 เขตแล้วส่วนบัตรเลือกตั้งที่พิมพ์ในครั้งนี้ 2,860,000 เล่ม เล่มละ 20 ฉบับ (57.2 ล้านฉบับ) ได้จ่ายไปยังหน่วยเลือกตั้งต่างๆ ทั้งหน่วยเลือกตั้งปกติที่จะใช้ในวันเลือกตั้ง วันที่ 14 พฤษภาคม ฉบับเต็มเล่ม 1 เล่ม และฉบับสำรองเพื่อให้กรรมการประจำหน่วยเลือกตั้ง หรือ เจ้าหน้าที่รักษาความปลอดภัยที่ทำงานในวันนั้นสามารถเพิ่มชื่อ หรือลงทะเบียนได้ จำนวน 95,000 หน่วยเลือกตั้ง  จัดสรรให้ศูนย์ประสานงานการเลือกตั้งประจำเขตเลือกตั้งแบบละ 46 เล่ม โดยเก็บรักษาไว้ในที่ปลอดภัย มีเจ้าหน้าที่รักษาความปลอดภัยบัตรเลือกตั้งดูแล เพื่อสำรองใช้กรณีฉุกเฉินและจำเป็น ทั้งในวันเลือกตั้งล่วงหน้าที่ผ่านมา และในวันที่ 14 พฤษภาคม  และอีกส่วนสำรองไว้ที่สำนักงานคณะกรรมการการเลือกตั้ง แบบละ 100 เล่ม และให้เพิ่มจังหวัดนราธิวาสอีก 20 เล่มกรณีที่มีผู้มาลงทะเบียนเพิ่มเติม กรณีผู้มีสิทธิ์เลือกตั้งที่เดินทางกลับมาจากประเทศซูดาน และสำรองเก็บไว้ที่บริษัท ไปรษณีย์ไทย จำกัด ทั้งนี้หากแบตสำรองทั้งหมดไม่ได้ถูกนำมาใช้ในวันเลือกตั้ง ก็จะต้องเจาะทำลายทิ้งทั้งหมด จึงขอให้ประชาชนสบายใจได้ทั้งนี้จำนวนสถิติประชาชนที่ลงทะเบียนเลือกตั้งนอกราชอาณาจักร และจำนวนผู้มาใช้สิทธิ์ จะลงไว้ในเว็บไซต์สำนักงานคณะกรรมการการเลือกตั้ง ในวันนี้ เพื่อให้ประชาชนเข้าไปตรวจสอบได้ เช่นเดียวกับการเลือกตั้งล่วงหน้าในและนอกเขตเลือกตั้ง ก็จะลงข้อมูลไว้ในเว็บไซต์ว่ามีผู้ลงทะเบียนเท่าไหร่ แวะมาใช้สิทธิ์เท่าไหร่เช่นกัน สำหรับสถานที่นับคะแนนบัตรเลือกตั้งล่วงหน้า จะนำไปนับที่เขียนเลือกตั้ง หรือเป็นไปตามที่คณะกรรมการเขตกำหนด ทั้งนี้ประชาชน พรรคการเมือง หรือตัวแทนพรรคการเมือง หากต้องการร่วมสังเกตการณ์การนับคะแนนบัตรเลือกตั้งล่วงหน้า สามารถตรวจสอบรายละเอียดได้ทางเว็บไซต์ของสำนักงาน กกต. ซึ่งเวลาการนับคะแนน จะเป็นช่วงเวลาเดียวกับการเลือกตั้งปกติ หลังจากปิดหีบในวันอาทิตย์ที่ 14 พฤษภาคมนี้ คือ เวลาประมาณ 17.00 น.ส่วนการเตรียมความพร้อมในการเลือกตั้ง สำนักงานได้ซักซ้อมไปที่ผู้อำนวยการการเลือกตั้งประจำจังหวัด และกำชับไปยังกรรมการประจำหน่วยเลือกตั้ง ให้ปฏิบัติตามกฎหมาย หรือประกาศคณะกรรมการการเลือกตั้งอย่างเคร่งครัด รวมทั้งอำนวยความสะดวกให้กับประชาชนในการออกเสียงที่ลงคะแนนให้เป็นไปด้วยความเรียบร้อย แล้วจัดให้มีการนับคะแนนโดยให้ประชาชนร่วมสังเกตการณ์เห็นได้อย่างชัดเจน และปิดประกาศแบบรายงานผลคะแนน(ส.ส.5/18) ว่าผู้สมัครพรรคการเมืองใดได้คะแนนเท่าไหร่ มีบัตรเสียกี่ใบ จำนวนผู้มีสิทธิ์และจำนวนผู้ใช้สิทธิ์ และให้รักษาไว้ 24 ชั่วโมง เพื่อให้ประชาชนได้ดู โดยในวันเลือกตั้งประชาชนสามารถถ่ายรูป หรือคลิปวีดีโอได้ แต่ห้ามรบกวนการเลือกตั้ง และการปฏิบัติหน้าที่ของคณะกรรมการประจำหน่วยเลือกตั้ง